鐵路通車之後，哈爾濱作為交通要衝急劇發展，有好多俄人遷居哈爾濱，可以講哈爾濱係俄人起嘅，就好似上海係十里洋場噉，至今佢個城市依然好俄化，比如老城區嘅俄國建築、發達嘅俄餐廳、以及有俄羅斯人喺道活動。所以當時中國政府想加強控制，1905年10月31號設哈爾關道（後改名濱江關道），遞年5月11號喺濱江城（今日道外區）正式設署。